"Real" klubi hujumchisi Krishtianu Ronalduning agenti Jorjye Mendesh o‘z mijozi faoliyatining oxirigacha Madridda qolishini yana bir bor ta’kidladi va uning "MYu"ga qaytishi haqidagi xabarlarni yana bir bor rad etdi. "Hozir bu borada juda ko‘p gaplar bo‘lmoqda, har kuni yangi xabar chiqadi. Ammo mendan so‘raydigan bo‘lsangiz, Krishtianu faoliyatini "Real"da yakunlaydi, deb aytaman. U bu yerda hali uzoq yillar o‘ynaydi", - deydi Mendesh. Bundan tashqari, u Ronalduning "Sporting"dan "MYu"ga o‘tish jarayoni haqidagi xabarlarga izoh berdi. "U "MYu"ga qarshi o‘yinda o‘zini ko‘rsatgani uchun e’tiborga tushib, transfer qilingani haqidagi gaplar noto‘g‘ri. Ungacha ham mijozimga ko‘plab jamoalardan takliflar bor edi. Ser Fergyuson esa yosh futbolchiga asosiy tarkibdan joy va’da qilish evaziga Ronalduni qo‘lga kiritgan", deb qo‘shimcha qilib o‘tgan Mendesh.